Document ID: /roh_data/filtered/swiss_laws_in_ROHinterleaved.jsonl.gz/24562

This text was translated from DE into Rumantsch Grischun.

Die Verfahrensleitung der Rechtsmittelinstanz trifft die notwendigen und unaufschiebbaren verfahrensleitenden und vorsorglichen Massnahmen. Sie kann namentlich:a. die Staatsanwaltschaft mit unaufschiebbaren Beweiserhebungen beauftragen;b. die Haft anordnen;c. eine amtliche Verteidigung bestellen. Sie entscheidet über das Nichteintreten auf:a. offensichtlich unzulässige Rechtsmittel;b. Rechtsmittel, die offensichtlich keine hinreichende Begründung enthalten;c. querulatorische oder rechtsmissbräuchliche Rechtsmittel. Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697). Eingefügt durch Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697).

La direcziun da la procedura da l’instanza da recurs prenda las mesiras proceduralas e preventivas ch’èn urgentas e necessarias. En spezial po ella:a. incumbensar la procura publica da registrar cumprovas urgentas;b. ordinar l’arrest;c. nominar ina defensiun uffiziala. Ella decida da betg entrar en:a. meds legals evidentamain inadmissibels;b. meds legals che na cuntegnan evidentamain betg ina motivaziun suffizienta;c. meds legals querulatorics u giuridicamain abusivs. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).